দ্য লাঞ্চবক্স
চলচ্চিত্রটির শুটিং করা হয় ২০১২ সালে মুম্বাইয়ে ₹২২০ মিলিয়ন রুপির বাজেটে। ফিল্মিংয়ের পূর্বে অভিনেতারা ছয় মাস রিহার্সাল করেছেন। আরি অ্যালেক্সা ফিল্ম ক্যামেরা ব্যবহার করে ছবিটি শুট করা হয়। অনেক দৃশ্যই টুকরো টুকরো করে করা হয় যেন শেষ মুহূর্তে লোকেশন বদলালেও অসুবিধা না হয়। রিতেশ বাটরার জানান যে, ট্রেনের দৃশ্যগুলো ধারণ করা হয়েছে কেবল একটিমাত্র কম্পার্টমেন্টে এবং প্রয়োজনে স্থানীয় প্রকৃত যাত্রীদেরও ছবিতে রাখা হয়েছে।
কনস্ট্যান্টিন (চলচ্চিত্র)
কনস্ট্যান্টিন ২০০৫ সালের মার্কিন-জার্মান গুঢ় রহস্য অ্যাকশন চলচ্চিত্র। ডিসি কমিকস-এর "হেলব্লেজার" গ্রাফিক উপন্যাসের "ডেঞ্জারাস হ্যাবিটস" ও "অরিজিনাল সিন্‌স" গল্পাংশ অবলম্বনে নির্মিত চলচ্চিত্রটি পরিচালনা করেছেন ফ্রান্সিস লরেন্স। এটি তার পরিচালিত প্রথম চলচ্চিত্র। ছবিটির চিত্রনাট্য লিখেছেন কেভিন ব্রডবিন এবং ফ্রাঙ্ক কাপেলো। এতে অভিনয় করেছেন কিয়ানু রিভস, র‍্যাচেল ভাইস, শেই লাবফ, টিল্ডা সুইন্টন, প্রুইট টেইলর ভিন্স, জিমন হৌন্সৌ প্রমুখ।